
XXXII Concurs de Paelles de la Festa Major d’Estiu

Data, hora i lloc de l’esdeveniment: 
Diumenge 6 de setembre de 2026 d'11 a 14 h, al parc de Catalunya

La Comissió de la Festa Major i l’Ajuntament de Santa Perpètua de Mogoda convoquen el Concurs de Paelles de la Festa Major.  

Objecte i Procediment

1. Poden participar-hi totes les persones que ho desitgin fins a un màxim de 25 inscripcions.

2. Les inscripcions es realitzaran del 25 d’agost al 1 de setembre o  fins que s’arribi a les 25 inscripcions (per ordre d’inscripció). Per participar al Concurs de Paelles de la Festa Major 2026, t’has d’inscriure mitjançant la seu electrònica de l’Ajuntament de Sta. Perpètua de Mogoda www.staperpetua.cat, en el tràmit Concurs de Paelles Festa Major o presencialment a l’Oficina d’Atenció al Ciutadà. Inscripció gratuïta. Els sol·licitants rebran un correu electrònic on es validarà la seva participació al concurs. 

[bookmark: _GoBack]3.a) Els i les concursants hauran de concretar el mateix dia la ubicació de la paella en el parc de Catalunya, ja que només es podran ubicar en els espais especificats en el plànol.

3.b) L’organització posarà a disposició dels i les concursants: un feix de llenya (fusta i fullola), i quatre totxanes per la paella. Recomanem als concursants que portin suport per a la paella si amb quatre totxanes consideren que no en tenen suficient. 

3.c) Abans de col·locar la llenya de la paella és obligatori posar a terra el reforç de sorra  que facilita l’organització.

3.d) Cal haver recollit tot el material entre les 11:00h i les 12.00h. A partir d’aquesta hora les paelles quedaran fora de concurs. 

3.e) A la recollida del material es proporcionarà a cada participant un barret de palla amb el número de paella i dues ampolles de vi. 

3.d) Els/les concursants hauran de PORTAR les seves taules  i les seves cadires.

4. La paella s’haurà de realitzar íntegrament al parc de Catalunya.

5. El mínim de racions serà de 6.

6. Els i les concursants s’hauran d’adreçar a la taula del jurat portant el plat cedit per la organització (on figura el número del concursant), la paella per a la seva degustació,  tan bon punt aquesta estigui acabada; en cap cas, no més enllà de les 14h.

7. Hi haurà un jurat especial itinerant que valorarà la presentació de la paella abans de ser degustada pel jurat. En cap cas, no més enllà de les 14h.

8. El jurat estarà format per membres de la Comissió de Festa Major 2026. Es valorarà el gust i s’atorgaran premis a la presentació, valorant la decoració que es realitza NOMÉS amb productes alimentaris.






9. El veredicte es farà públic el mateix dia, un cop finalitzada la degustació.

10. Els premis seran els següents: 

· A la paella mes gustosa: 
1r	300,00 €
2n 	200,00 €
3r	100,00 €

· A les 3 paelles mes originals: 1 lot aperitiu

11. Els participants no es poden acostar als membres del jurat mentre deliberen

12. És responsabilitat dels participants separar correctament els residus generats i dipositar-los en el contenidor corresponent.

13. La participació en aquest concurs suposa l’acceptació d’aquestes bases i la conformitat amb les decisions del jurat.

